Džaz Murianas
27°24′ š. pl. 58°49′ r. ilg.﻿ / ﻿27.400°š. pl. 58.817°r. ilg.﻿ / 27.400; 58.817 Džaz Murianas (pers. هامون جازموریان = Hāmūn-e Jaz Mūrīān) – nenuotakus duburys pietryčių Irane, Kermano bei Sistano ir Beludžistano provincijose. Ilgis siekia ~300 km, plotis 140 km, plotas ~2800 km². Duburys slūgso ~300 m aukštyje virš jūros lygio. Būdingos pelkės, šlapynės, druskožemiai, pustomo smėlio kauburiai. Pavasarinio potvynio metu dubumą užlieja vandenys ir susidaro negilus druskingas ežeras. Sausringais metais Džaz Muriane ežeras gali ir nesusidaryti. Pagrindinės įtekančios upės – Bampuras ir Halilas. Duburyje gyvena larių gentys. Verčiamasi sodininkyste, gyvulių auginimu.